Nick Lars Heidfeld (Mönchengladbach, 1977. május 10. –) német autóversenyző. 2000-től 2011-ig versenyzett a Formula–1-ben, ezalatt 12-szer állhatott dobogóra, de futamot nem sikerült nyernie. Legjobb világbajnoki eredménye a 2007-ben elért ötödik helyezés. 2011-ben a Renault csapat pilótája volt a sérült Robert Kubica helyett, azonban a belga nagydíj előtt leváltották. 2015-ben versenyzőként csatlakozott a Formula–E-hez.